**Παρασκευή Αντισηπτικής λοσιόν με βάση τις οδηγίες του ΠΟΥ**

|  |  |
| --- | --- |
| **Συνταγή 1**  **Αιθυλική αλκοόλη**\*: 96 % 833 ml  **Διάλυμα Υπεροξειδίου Υδρογόνου 3**%: 41,7ml  **Γλυκερίνη:** 14,5 ml  **Νερό (αποστειρωμένο ):** μέχρι τα 1000 ml | **Συνταγή 2**  **Ισοπροπυλική αλκοόλη 99,8 %:** 715,5ml  **Διάλυμα Υπεροξειδίου Υδρογόνου 3%:** 41,7ml  **Γλυκερίνη:** 14,5 ml  **Νερό (αποστειρωμένο ):** μέχρι τα 1000 ml |

\*Για την συνταγή 1 χρησιμοποιείται μετουσιωμένη αλκοόλη φαρμακευτικής καθαρότητας

**Τελική συγκέντρωση συστατικών :**

**Συνταγή 1** : αιθυλική αλκοόλη 80 v/v , γλυκερίνη 1,45% v/v , υπεροξείδιο του υδρογόνου 0,125% v/v

**Συνταγή 2** : ισοπροπυλική αλκοόλη 75v/v , γλυκερίνη 1,45% v/v , υπεροξείδιο του υδρογόνου 0,125% v/v

**Ιδιότητες συστατικών**

|  |  |
| --- | --- |
| **H2O2**  **(υπεροξείδιο του υδρογόνου)** | Έχει σποριοκτόνο δράση για το τελικό διάλυμα και τους τελικούς περιέκτες ενώ στην συγκέντρωση που υπάρχει στο τελικό διάλυμα δεν έχει αντισηπτική δράση για τον χρήστη |
| **GLYCERIN** | Έχει μαλακτική και ενυδατική δράση . Προστίθεται για να βελτιώσει την αποδοχή του προϊόντος και χρησιμοποιείται γιατί είναι ένα υλικό φθηνό και καλά ανεκτό στην πλειοψηφία των ανθρώπων |
| **ΝΕΡΟ** | Χρησιμοποιείται κατά προτίμηση αποστειρωμένο νερό αλλά σε περίπτωση που δεν υπάρχει χρησιμοποιούμε φρεσκοβρασμένο νερό που έχει έρθει ξανά σε θερμοκρασία περιβάλλοντος |
| **ΑΙΘΥΛΙΚΗ ΑΛΚΟΟΛΗ** | Απολυμαντική - αντισηπτική δράση. |
| **ΙΣΟΠΡΟΠΥΛΙΚΗ**  **ΑΛΚΟΟΛΗ** | Απολυμαντική - αντισηπτική δράση. |

***Προσοχή***

* **Δεν συνίσταται** η χρήση άλλων πρόσθετων πέραν αυτών που υπάρχουν στην φόρμουλα που παρέχεται από τον Π.Ο.Υ.
* Η προσθήκη επιφανειοδραστικών για την δημιουργία πηκτωμάτων **δεν συνίσταται** διότι καθιστά την διαδικασία περίπλοκη , κοστοβόρα , χρονοβόρα και μπορεί να θέσει τελικώς σε κίνδυνο την αντιμικροβιακή δράση του σκευάσματος
* **Δεν συνίσταται** η χρήση αρωμάτων λόγω πιθανότητας παρουσίασης αλλεργίας ή υπερευαισθησίας
* Τόσο η αλκοόλη όσο και τα έκδοχα πρέπει να είναι **υψηλής φαρμακευτικής καθαρότητας .**
* Η παρασκευή του αντισηπτικού διαλύματος γίνεται ***αποκλειστικά από αδειούχο επιστήμονα φαρμακοποιό ,καταγράφεται με προσοχή στο βιβλίο αποθέτων φαρμάκων και σηματοδοτείται με βάση τα διεθνή πρότυπα των καλών παρασκευαστικών πρακτικών***

**Εξοπλισμός**

Ογκομετρικοί κύλινδροι , ογκομετρικά ποτήρια ζέσεως , υάλινη ράβδος ή άλλο εργαλείο ανάδευσης , αλκοολόμετρο , κατάλληλοι πλαστικοί περιέκτες

**Διαδικασία παρασκευής**

**1)** **Εξέταση των πιστοποιητικών ανάλυσης των Α υλών για επιβεβαίωση της ποιότητας και καθαρότητας τους σύμφωνα με τις προδιαγραφές της φαρμακοποιίας**

**2)** Ογκομετρείται η αλκοόλη (αιθυλική ή ισοπροπυλική )

**3)** Ογκομετρείται το διάλυμα υπεροξειδίου του υδρογόνου και προστίθεται υπό ανάδευση στην αλκοόλη

**4)** Ογκομετρείται η γλυκερίνη και προστίθεται υπό ανάδευση . Επειδή η γλυκερίνη έχει υψηλό ιξώδες ξεπλένεται από τα τοιχώματα του ογκομετρικού σωλήνα με μικρή ποσότητα νερού

**5)** Προστίθεται Νερό ως τον τελικό όγκο και συνεχίζεται η ανάμιξη ως ότου ληφθεί ομοιογενές διάλυμα

**6)** Συσκευάζεται το διάλυμα εντός κατάλληλο περιέκτη και **αφήνεται σε καραντίνα πριν διατεθεί στο κοινό για 72 ώρες .** Στο χρονικό αυτό διάστημα καταστρέφονται τα ανθεκτικά σπόρια που υπάρχουν πιθανόν είτε στην αλκοόλη είτε στους περιέκτες

**7)** Πραγματοποιείται τελικός έλεγχος βαθμών αλκοόλης με κατάλληλο αλκοολόμετρο με αποδεκτές τιμές με απόκλιση **μέχρι 5%**

**8)** Τοποθετήστε κατάλληλη ετικέτα στο παρασκεύασμα

**Στην ετικέτα πρέπει να αναγράφονται τα εξής στοιχεία**

* Στοιχεία φαρμακείου που παρασκεύασε το διάλυμα
* Τίτλος ‘’ Αντισηπτικό διάλυμα χεριών κατά τις οδηγίες του Π.Ο.Υ ‘’
* Χρήση εξωτερική
* Αποφύγετε την επαφή με τα μάτια
* Αποθηκεύστε το σκεύασμα μακριά από παιδία
* Ημερομηνία παρασκευής και αριθμός παρτίδας ( αν υπάρχει σύστημα απόδοσης στο εργαστήριο )
* Τρόπος χρήσης : χρησιμοποιείστε μια ποσότητα διαλύματος στα χέρια σας και τρίψτε τα μεταξύ τους μέχρι να στεγνώσουν
* Πλήρη Σύνθεση ( αναλόγως ποια από τις δύο συνταγές θα φτιάξετε )
* Προειδοποίηση : **Εύφλεκτο** ! Κρατήστε το μακριά από φωτιά και υψηλή θερμοκρασία

**Μέτρα Προφύλαξης κατά την παρασκευή**

* Χρησιμοποιείστε **κατάλληλο προστατευτικό εξοπλισμό** κατά την διάρκεια της παρασκευής .
* Φροντίστε **να μην υπάρχει κάποια πηγή θερμότητας** κοντά στον χώρο που εργάζεστε καθώς η αλκοόλη είναι εύφλεκτη
* Αν στο φαρμακείο σας δεν διαθέτετε σύστημα διαχείρισης αέρα μην παρασκευάζετε μεγαλύτερη ποσότητα από ένα λίτρο κάθε φορά